Ľupčiansky deň vidieka sa konal dňa 27.mája 2023 v prostredí farme Hiadlovský.
Dňa 27.mája 2023 sa z dôvodu rekonštrukcie námestia obce Slovenská Ľupča tradičný Turíčny jarmok nekonal.
Využili sme príležitosť zapojiť sa do organizácie podujatia s názvom "Lupčiansky deň vidieka", ktorý sa konal v krásnom prostredí farmy Hiadlovský.
V rámci našej kompetencie sme opäť pre deti pripravili zábavno-náučné aktivity na poznávanie tradičných remesiel. Deti mali za úlohu navštíviť dokopy päť stanovíšť, kde po úspešnom zvládnutí úlohy si od remeselníka vyslúžili "zlatú hviezdičku". Každé dieťa, ktorému sa podarilo získať všetkých päť zlatých hviezdičiek sme odmenili "Výučným listom – kráľovský remeselník", sladkou maškrtou a taktiež boli zapojené do žrebovania detskej tomboly.
Za finančnú podporu podujatia ďakujeme najmä obci Slovenská Ľupča, minciarni Kremnica, ako aj všetkým zapojeným remeselníkom, ktorí sa deťom venovali a tiež darovali ceny do tomboly.
Tešíme sa opäť o rok,
už na tradičnom Turíčnom jarmoku na novom námestí!
FOTOGALÉRIA: